gl en gl lt gl en gl gl en gl fr gl gl es es gl gl gl fr gl gl gl gl gl gl gl fr gl gl gl en gl gl gl gl gl gl gl gl gl gl en en gl gl gl en es es gl gl gl gl gl pt gl gl
A USC PRESENTA O I MÁSTER EN INDUSTRIA MUSICAL HOXE EN CAMBADOS | Academia Galega do Audiovisual
Capacitar persoas para atender todos os ámbitos da industria musical é o obxectivo do I Máster en Industria Musical que se impartirá en Galicia e que se presentará este venres 4 de xullo ás 12 do mediodía nas Bodegas Martín Códax en Cambados. Nesta nova titulación, a Universidade de Santiago de Compostela abordará os aspectos artístico, estético, sonoro, loxístico, de xestión, produción e comercialización da industria musical actual. O seu obxectivo é conformar unha xeración de profesionais capacitados para a xeración de activos, a creación de valor engadido e a xestión de recursos artísticos e loxísticos na industria musical de Galicia.
A presentación será unha oportunidade histórica que xuntará arredor dunha mesa representantes da universidade e de diferentes sensibilidades musicais e ámbitos profesionais, con proxección tanto dentro como fóra das nosas fronteiras. Pola Universidade de Santiago de Compostela, asisten o vicerreitor da Coordinación e Comunicación da USC, Xosé Pereira, e o director do Máster e profesor da USC Xaime Fandiño; o sector profesional e artístico estará presentado por músicos de éxito como Cristina Pato e Iván Ferreiro; Nicasio Gradaille, profesor de piano e integrante do innovador Taller Atlántico Contemporáneo; o empresario Ángel Martínez, xerente de Espectáculos Lito, o maior representante galego de orquestras de verbena, entre elas, a Panorama e a París de Noia; e o director da axencia Esmerarte Joaquín Martínez (Kin), manager, entre outros, de Vetusta Morla e Xoel López e organizador do festival Portamérica.
O máster contará coa partipación activa de músicos, managers, produtores, compositores, promotores e xestores dos diferentes subsectores da industria musical. O alumnado poderá, grazas a eles, coñecer de primeira man a experiencia de reputados profesionais e artistas da industria e servirá para establecer accións de networking pensadas para favorecer a inserción laboral dos egresados. Este contacto directo facilitará tamén a orientación dos nosos alumnos en función dos seus intereses cara a unha carreira nas áreas artísticas ou de xestión.
Este programa de posgrao resulta idóneo para titulados en CC da Información, Comunicación Audiovisual, Belas Artes, Historia da Arte e CC Económicas e Empresariais, entre outras. Os licenciados ou graduados en conservatorios superiores de música teñen tamén neste máster unha atractiva proposta académica con saídas profesionais na industria musical, así como a docencia e a investigación en música popular contemporánea, dentro da área internacionalmente coñecida como popular music studies.
O prazo de preinscrición no I Máster en Industria Musical da USC remata o 31 de agosto de 2014.
Os datos sobre o Máster xa están dispoñibles nestas dúas páxinas web:
Información sobre o master na páxina da USC
A industria da música
A industria da música ten un peso específico na economía española do 0,49% do PIB. Segundo o ‘Libro Blanco de la Música 2013’, o impacto económico da industria da música en España ascendeu ó longo de 2012 a máis de 5.058 millóns de euros, se sumamos tanto as actividades directas como as inducidas. Promusicae –a entidade que engloba a maior parte dos produtores de música en España- cifra o impacto directo da actividade musical en 907 millóns de euros, mentres que o inducido ascendería a 4.151 millóns de euros.
O I Máster en Industria Musical é unha iniciativa do equipo de investigación Canal Campus, un grupo multidisciplinar de docentes, investigadores e profesionais que aspira a facer da música unha saída profesional sustentable.
Cremos que para iso é preciso promover unha masa crítica e profesional con capacidade de crear activos musicais, así como públicos, audiencias e circuítos que permitan consolidar unha industria que permita afianzar carreiras profesionais a longo prazo dentro e fóra de Galicia.
Como institución imparcial, a USC pode e debe xogar un papel fundamental neste proceso modernizador e para acadalo promovemos iniciativas académicas, investigadoras, profesionais e solidarias, así como unha alianza estratéxica co tecido empresarial do noso país.
Levamos varios anos realizando a nosa actividade investigadora dentro do ámbito dos Popular Music Studies, unha área académica centrada na música popular contemporánea e agrupada en torno á IASPM (International Association for the Study of Popular Music), con destacada presenza no mundo académico anglosaxón e de recente implantación no noso país.
Canal Campus forma parte do Grupo de Investigación GI-1786 – Estudos Audiovisuais – Comunicación audiovisual: contidos, formatos e tecnoloxía [www.estudosaudiovisuais.org] da Universidade de Santiago de Compostela (USC).
Histórico Seleccionar mes Setembro 2022 Agosto 2022 Xullo 2022 Xuño 2022 Maio 2022 Abril 2022 Marzo 2022 Febreiro 2022 Xaneiro 2022 Decembro 2021 Novembro 2021 Outubro 2021 Setembro 2021 Agosto 2021 Xullo 2021 Xuño 2021 Maio 2021 Abril 2021 Marzo 2021 Febreiro 2021 Xaneiro 2021 Decembro 2020 Novembro 2020 Outubro 2020 Setembro 2020 Agosto 2020 Xullo 2020 Xuño 2020 Maio 2020 Abril 2020 Marzo 2020 Febreiro 2020 Xaneiro 2020 Decembro 2019 Novembro 2019 Outubro 2019 Setembro 2019 Xuño 2019 Maio 2019 Abril 2019 Marzo 2019 Febreiro 2019 Xaneiro 2019 Decembro 2018 Novembro 2018 Outubro 2018 Setembro 2018 Agosto 2018 Xuño 2018 Maio 2018 Marzo 2018 Febreiro 2018 Xaneiro 2018 Decembro 2017 Novembro 2017 Outubro 2017 Xuño 2017 Marzo 2017 Febreiro 2017 Xaneiro 2017 Decembro 2016 Novembro 2016 Outubro 2016 Setembro 2016 Xullo 2016 Xuño 2016 Maio 2016 Abril 2016 Marzo 2016 Febreiro 2016 Xaneiro 2016 Decembro 2015 Novembro 2015 Outubro 2015 Setembro 2015 Xullo 2015 Xuño 2015 Maio 2015 Abril 2015 Marzo 2015 Febreiro 2015 Xaneiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013 Febreiro 2013 Xaneiro 2013 Decembro 2012 Novembro 2012 Outubro 2012 Setembro 2012 Agosto 2012 Xullo 2012 Xuño 2012 Maio 2012 Abril 2012 Marzo 2012 Febreiro 2012 Xaneiro 2012 Decembro 2011 Novembro 2011 Outubro 2011 Setembro 2011 Agosto 2011 Xullo 2011 Xuño 2011 Maio 2011 Abril 2011 Marzo 2011 Febreiro 2011 Xaneiro 2011 Decembro 2010 Novembro 2010 Outubro 2010 Setembro 2010 Agosto 2010 Xullo 2010 Xuño 2010 Maio 2010 Abril 2010 Marzo 2010 Febreiro 2010 Xaneiro 2010 Decembro 2009 Novembro 2009 Outubro 2009 Setembro 2009 Agosto 2009 Xullo 2009 Xuño 2009 Maio 2009 Abril 2009 Marzo 2009 Febreiro 2009 Xaneiro 2009 Decembro 2008 Novembro 2008 Outubro 2008 Setembro 2008 Agosto 2008 Xullo 2008 Xuño 2008 Maio 2008 Abril 2008 Marzo 2008 Febreiro 2008 Xaneiro 2008 Decembro 2007 Novembro 2007 Outubro 2007 Xullo 2007 Xuño 2007 Maio 2007 Abril 2007 Marzo 2007 Febreiro 2007 Xaneiro 2007 Decembro 2006 Novembro 2006 Outubro 2006 Setembro 2006 Agosto 2006 Xuño 2006 Marzo 2006 Febreiro 2006 Xaneiro 2006 Decembro 2005 Novembro 2005 Outubro 2005 Setembro 2005 Xullo 2005 Xuño 2005 Maio 2005 Abril 2005 Marzo 2005 Febreiro 2005 Xaneiro 2005 Decembro 2004 Novembro 2004 Setembro 2004 Xullo 2004 Xuño 2004 Maio 2004 Decembro 2001
Premios María Luz Morales
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención ao público: de luns a venres de 9:00 a 16:00
Horario de verán (de xuño a setembro): de luns a venres de 9.00 a 15.00h
Páxina web creada por cleventy.com